РЕПУБЛИКА СРБИЈА

НАРОДНА СКУПШТИНА

Одбор за људска и мањинска права

и равноправност полова

08 Број: 06-2/267-14

29. септембар 2014. године

Б е о г р а д

На основу члана 64. Пословника Народне скупштине ("Службени гласник РС", број 20/12 – пречишћен текст), Одбор за људска и мањинска права и равноправност полова Народне скупштине, на 11. седници која је одржана 23. септембра 2014. године, заједно са Одбором за европске интеграције, донео је

ЗАКЉУЧАК

1. Одбор за људска и мањинска права  и равноправност полова и Одбор за европске интеграције исказују  јединствен став да сви грађани имају право на Уставом и законом гарантовану заштиту људских и мањинских права и слобода, као и право на јавно окупљање.
2. Одбори позивају да сви надлежни државни органи и институције предузму мере у оквиру својих надлежности  да у складу са безбедносним проценама обезбеде права и слободу окупљања ЛГБТ популације, водећи рачуна о безбедности свих учесника и заштити имовине. Одбори апелују на све грађане да наведене активности протекну  у духу толеранције.
3. Одбор за људска и мањинска права  и равноправност полова и Одбор за европске интеграције ће у што краћем року покренути процедуру за доношење Декларације против насиља, говора мржње и злочина из мржње.

ПРЕДСЕДНИК ОДБОРА

Мехо Омеровић